Document ID: 31993D0623

Komisijas Lēmums Nr. 93/623/EEK
(1993. gada 20. oktobris),
ar ko nosaka identifikācijas dokumentu (pasi) reģistrētiem zirgu dzimtas dzīvniekiem
(93/623/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1990. gada 26. jūnija Direktīvu Nr.90/427/EEK par zootehniskajiem un ģenealoģiskajiem nosacījumiem, kas reglamentē Kopienas iekšējo tirdzniecību ar zirgu dzimtas dzīvniekiem [1] un jo īpaši tās 8. panta 1. punkta pirmo apakšpunktu,
tā kā reģistrētu zirgu dzimtas dzīvnieku identifikācijas dokumentam jāļauj izsekot dzīvnieku izcelsmei un jāsatur visa zirgu dzimtas dzīvnieka ciltslietu informācija;
tā kā 1990. gada 26. jūnijā Padome pieņēma Direktīvu 90/426/EEK par dzīvnieku veselības nosacījumiem, kuri reglamentē zirgu dzimtas dzīvnieku pārvadājumus un ievešanu no trešām valstīm [2], kurā jaunākie grozījumi izdarīti ar Direktīvu 92/36/EEK [3]; tā kā saskaņā ar šo direktīvu ir izveidoti īpaši veterinārie sertifikāti reģistrētu zirgu ievedumiem; tā kā šajos sertifikātos ir atsauce uz identifikācijas dokumentu (pasi);
tā kā saskaņā ar Direktīvu 90/426/EEK identifikācijas dokuments jāizsniedz šķirnes dzīvnieku audzēšanas iestādei vai citai kompetentai iestādei dzīvnieka izcelsmes valstī, kas nodarbojas ar zirgu ciltsgrāmatu vai šīs šķirnes dzīvnieku reģistru, vai starptautiskai organizācijai vai asociācijai, kas nodarbojas ar sacīkšu zirgiem; tā kā identifikācijas dokumentam jāsatur noteikta informācija par veselību, kas garantē zirgu dzimtas dzīvnieka veselības stāvokli;
tā kā lai nodrošinātu reģistrētu zirgu dzimtas dzīvnieku identifikāciju, kā arī lai būtu pieejama visa nepieciešamā informācija par to veselību, jo īpaši attiecībā uz vakcināciju un laboratorijas analīzēm, jāizveido identifikācijas dokuments;
tā kā pasākumi, ko nosaka šis lēmums, ir saskaņā ar Pastāvīgās zootehniskās komitejas atzinumu,
IR PIEŅĒMUSI ŠO LĒMUMU.
1. pants
Reģistrētu zirgu identifikācijas dokumentiem jāsaskan ar pielikuma nosacījumiem.
2. pants
Ar identifikācijas dokumentiem, kas minēti 1. pantā:
- var apgādāt reģistrētus zirgu dzimtas dzīvniekus, kas dzimuši pirms 1998. gada 1. janvāra,
- jāapgādā reģistrētus zirgu dzimtas dzīvniekus, kas dzimuši 1998. gada 1. janvārī un vēlāk.
3. pants
Šis lēmums ir adresēts dalībvalstīm.
Briselē, 1993. gada 20. oktobrī

Labels: 0
3
5
6